cyanic-selkie/wikianc huggingface dataset:
Miss Divet
Marko Vainio on turkulainen drag-artisti. Hän loi alun perin drag-hahmon nimeltä Miss Divet, mutta esiintyy nykyään nimellä Divet Show by Marko Vainio. Vainion ura lähti nousuun vuonna 2003, kun hänet kruunattiin Turun Tähdeksi ja City-lehti nimesi Miss Divet Drag Show’n “Kaupungin parhaaksi”. Samana vuonna Divet voitti arvostetun Miss Drag Queen 2004 -tittelin. Aluksi Vainio työskenteli risteilyisäntänä Viking Linen m/s Isabella-aluksella ja esiintyi työnsä ohessa myös laivalla. Teuvo Loman suunnitteli ja toteutti hänen ensimmäisen shownsa puvustuksen.
Corviglia Run
Downhill Women Engadina
Downhill Women Engadina, lyhyemmin Engadina, on reitti, johon rakennetuilla radoilla naiset laskivat maailmanmestaruuksista vuosina 2003 ja 2017, poikkeuksena vuoden 2017 pujottelukilpailu, joka laskettiin Corviglian puolella.
Miss Divet
Vuonna 2005 Vainio teki päätöksen siirtyä tekemään drag-esityksiä kokopäiväisesti ja jätti palkkatyönsä taakseen. Siitä lähtien hänen kalenterinsa on täyttynyt juontotilaisuuksista, esiintymisistä yökerhoissa, laivoilla, baareissa, yritystapahtumissa, teattereissa, konserttisaleissa, festivaaleilla, häissä ja yksityistilaisuuksissa.
Humanistisen ammattikorkeakoulun opiskelijakunta
Humanistisen ammattikorkeakoulun opiskelijakunta HUMAKO on Humanistisen ammattikorkeakoulun eli Humakin opiskelijoiden edunvalvonta- ja palveluorganisaatio. HUMAKOn toiminnan tarkoituksena on valvoa ja edistää jäsenten etua erityisesti koulutus- ja sosiaalipoliittisissa asioissa sekä toimia yhdyssiteenä Humakin eri toimipisteiden opiskelijoiden ja henkilökunnan välillä. Näkyvä osa HUMAKOn toimintaa on tutoreiden koulutus ja tutor-toiminnan ylläpitäminen sekä opiskelijakortin tarjoaminen jäsenilleen. HUMAKO toteuttaa myös joka syksy HUMAKO-kiertueen, jonka tarkoituksena on esitellä opiskelijakunnan toimintaa etenkin uusille opiskelijoille.
Miss Divet
Yhteistyö on ollut tärkeä osa Vainion uraa. Vuonna 2007 Silja Line otti yhteyttä ja pyysi luomaan kuuden viikon mittaisen Euroviisu-teemaisen drag-esityksen. Tämä oli legendaarisen drag-duo Jukka Kurosen & Marko Vainion alku. He ovat yhdessä tuottaneet yli 15 suurta showta Tallink Siljalle.
Corviglia Run
Downhill Women Engadina
Downhill Women Engadinan yläasema sijaitsee 2 745 metriä merenpinnan yläpuolella Piz Nairin rinteellä. Yläaseman nimi on Britannia, se sijaitsee Freier Fallin alaosassa. Rinne alkaa pitkähköllä liukuosuudella, jonka alussa on alppiyhdistetyn syöksyn lähtöpaikka. Liukuosuudella on haastavia kumpuja, joista vauhdin riittäessä laskija lähtee ilmaan. Liukuosuus alkaa Muot Alpinalla, jonka jälkeen on super-G:n lähtöpaikka.
Humanistisen ammattikorkeakoulun opiskelijakunta
HUMAKOn toiminta perustuu ammattikorkeakoululakiin ja lain perusteella opiskelijakunnan julkiseen tehtävään kuulu opiskelijoiden edustajien valinta Humakin hallitukseen ja muihin monijäsenisiin toimielimiin. HUMAKOn nimeämät opiskelijaedustajat ammattikorkeakoulun hallinnossa valvovat opiskelijoiden oikeuksien toteutumista Humakissa. Lisäksi HUMAKO tekee yhteistyötä muiden opiskelijakuntien sekä kattojärjestönsä, Suomen Opiskelijakuntien Liitto SAMOK ry:n kanssa, ja pyrkii näin vaikuttamaan ammattikorkeakouluopiskelijoiden asioihin valtakunnallisesti.
Miss Divet
Vainion saavutuksiin kuuluu lukuisia televisioesiintymisiä, kuten Neljän Tähden Illallinen, Reikä Seinässä, Big Brother, Puoli Seitsemän, Huomenta Suomi, All Together Now Suomi ja Fazer TV-mainos. Hän on myös osallistunut erilaisiin kilpailuihin ja voittanut tittelin, kuten Turun Tähti -kykykilpailun vuonna 2003, Miss Drag Queenin vuonna 2004 ja Spirit of the Fringe -palkinnon Edinburghissa vuonna 2019.
Corviglia Run
Downhill Women Engadina
Muot Alpinan jälkeen tulee Foppa ja liukuosuuden päättävä Gianda, jonka jälkeen on suurpujottelun lähtöpaikka. Giandan jälkeen tulee Großes Loch (Suuri reikä) ja rinteen jyrkin kohta Weißes Band (Valkoinen nauha). Weißes Bandin alaosassa on pujottelun lähtöpaikka.
Humanistisen ammattikorkeakoulun opiskelijakunta
Toiminta
Opiskelijakunnan päätöksenteosta ja toiminnasta vastaavat opiskelijat. HUMAKO muodostuu Humakin opiskelijoista, jotka ovat maksaneet vuosittaisen jäsenmaksun. Jäseninä HUMAKOlla on noin puolet Humakin opiskelijoista.
Miss Divet
Vainion kansainvälinen ura on vienyt hänet erilaisiin tapahtumiin ja festivaaleille, kuten Copenhagen Pride, Prague Pride, Edinburgh Festival Fringe, World Pride København ja Utrecht Pride.
Divet Show by Marko Vainio perustuu nopeatempoiseen artisti-imitoitiin, jossa näyttävät asut vaihtuvat nopeasti sekä virheettömään huulisynkkaan unohtamatta huumoria. pienoiskuva|Divet Show by Marko Vainio impersonoimassa Cheriä.
Humanistisen ammattikorkeakoulun opiskelijakunta
Toiminta
Ylintä päätäntävaltaa käyttää yhdeksän henkinen edustajisto, joka valitaan syksyisin vaaleilla. Edustajisto kokoontuu vähintään kolmesti vuodessa ja vastaa opiskelijakunnan suurten linjojen määrittämisestä.
Toimeenpanovaltaa käyttää 7-9 henkinen hallitus. Hallituksen tehtävänä on huolehtia käytännön asioiden ja arjen toimivuudesta sekä edustaa opiskelijakuntaa eri sidosryhmiin päin. Hallituksen valitsee edustajisto järjestäytymiskokouksessaan.
Luottamustoimijoiden lisäksi HUMAKOlla on kaksi työntekijää: pääsihteeri ja jäsenpalvelusihteeri. Työntekijät palvelevat kaikkiin opiskelijakunnan asioihin liittyen HUMAKOn toimistolta käsin. Opiskelijakunnan toimisto sijaitsee Helsingissä, osoitteessa Ilkantie 4, Humakin TKI-keskus Ilkan yhteydessä.
Jacky Rosen
Jacklyn Sheryl Rosen (o.s. Spektor, s. 2. elokuuta 1957 Chicago, Illinois, Yhdysvallat) on yhdysvaltalainen demokraattisen puolueen poliitikko, joka on toiminut Nevadan nuorempana senaattorina 3. tammikuuta 2019 lähtien. Hän edusti Nevadan 3. vaalipiiriä Yhdysvaltain edustajainhuoneessa vuosina 2017–2019. Vuoden 2018 senaatinvaaleissa Rosen voitti republikaanipuolueen Dean Hellerin.
Elämäkerta
Rosen syntyi Chicagossa. Hänen äitinsä oli syntyperältään irlantilainen, saksalainen ja itävaltalainen. Hänen isänsä oli venäjänjuutalaisesta perheestä. Rosen valmistui Minnesotan yliopistolta vuonna 1979. Pian tämän jälkeen hän muutti Las Vegasiin, jossa hän työskenteli Caesars Palace -kasinolla. Rosen perusti konsulttiyrityksen 1980-luvulla. Myöhemmin hän toimi tietokoneohjelmoijana. Rosen asettui ehdolle vuoden 2016 vaaleissa senaatin enemmistöjohtajan Harry Reidin kehotuksesta.
Tšekkoslovakian elokuva
Tšekkoslovakian elokuva oli Tšekkoslovakian olemassaolon ajan vuodesta 1918 vuoteen 1993 kyseisessä valtiossa tehtyä elokuvan tuotantoa.
Kun Tšekkoslovakia itsenäistyi vuonna 1918, elokuva koettiin tärkeäksi kansallisen identiteetin tekijäksi. Niinpä valtio päätti tukea elokuvaa erinäisin toimin, joissa jopa painostettiin laatuelokuvaa. Elokuvateatterit (joita oli hiukan yli tuhat) määrättiin esimerkiksi esittämään ainakin kahdeksan kotimaista elokuvaa vuodessa.
Tšekkoslovakia olikin teatterien suhteen Euroopan kehittyneimpiä maita 1930-luvulla: niitä oli yksi jokaista 8 000 kansalaista kohden, kun esimerkiksi Puolassa niitä oli yksi jokaista 70 000 kansalaista kohden. Tuotanto kasvoi 1930-luvulla kahdeksasta elokuvasta 54:ään vuodessa. Kun kilpailu ulkomaisia elokuvia vastaan oli aluksi täysin epätasaista, omavaraisuuden aste kasvoi koko ajan.
Americana- ja Biographia-yhtiöt muodostivat A + B-studion 1921, Karel Lamac taas Kavalírka-studion vuonna 1924, ja nimenomaan ensiksi mainittu teki 1920-luvun arvostetuimpia elokuvia. Vuonna 1931 perustettiin Barrandovin studiot, jotka ovat olleet toiminnassa siitä lähtien.
1950-luku
1950-luku oli vuosikymmen, joka alkoi 1. tammikuuta 1950 ja päättyi 31. joulukuuta 1959. Vuosikymmen oli 1900-luvun kuudes vuosikymmen.
Tekniikka
pienoiskuva|oikea|Ensimmäinen keinotekoinen satelliitti [[Sputnik 1 laukaistiin avaruuteen vuonna 1957.]]
Tiede
pienoiskuva|[[Atomium-monumentti rakennettiin vuoden 1958 Brysselin maailmannäyttelyyn.]]
Sota, rauha ja politiikka
pienoiskuva|1950-luvun sisustusta.
Kulttuuri
pienoiskuva|Suomalainen [[Marita Lindahl oli vuoden 1957 Miss Maailma.]]
Suomalainen kulttuuri
Niin sanotuista savikiekoista siirryttiin vuosikymmenen puolivälissä vinyylilevyihin ja käännösiskelmien osuus kasvoi voimakkaasti. Ulkomaisia iskelmiä käänsivät suomeksi ahkerimmin Sauvo Puhtila, Kullervo (Tapio Lahtinen) ja Kari Tuomisaari. Myös Reino Helismaa suuntautui rillumarei-villityksen hiipumisen jälkeen yhä enemmän ulkomaisten iskelmien suomentamiseen.
Nuorisokulttuuri saapui Suomeen 1950-luvulla. Se ei kuitenkaan varsinaisesti edennyt suurimpia kaupunkeja pidemmälle ennen seuraavaa vuosikymmentä. Suomessa rock and roll saavutti 1950-luvun aikana lähinnä vain helsinkiläiset ja turkulaiset nuoret. Kanadalaisen Paul Ankan esiintyminen Helsingin Linnanmäellä elokuussa 1959 oli ensimmäinen suuri nuorisomusiikin tapahtuma Suomessa.
Heinolan kansallinen kaupunkipuisto
Heinolan kansallinen kaupunkipuisto on toukokuussa 2002 Heinolaan perustettu kansallinen kaupunkipuisto. Se kuuluu maamme ensimmäisten kansallisten kaupunkipuistojen joukkoon. thumb|left|Harjupaviljonki on osa kansallisen kaupunkipuiston rakennettua kulttuuriympäristöä. Kaupunkipuiston keskustaosaan lukeutuvat muun muassa Heinolan Perspektiivi, Heinolan seminaari, Harjupuisto sekä Heinolan kirkkokortteli ja vanha hautausmaa. Heinolanharjun aluetta on runsaasti mukana. Jyrängönvirran luoteispuolesta mukaan kuuluu Ruotsalaisen saaristoa ja kaakkoispäästä Konniveden saaristoa.
Turun Taidegraafikot
Turun Taidegraafikot ry. on Turun seudun taidegraafikkojen ammattiyhdistys. Se sai alkunsa Grafica-ryhmän vuonna 1932 pitämästä näyttelystä, jossa mukana olleet graafikot perustivat vuonna 1933 Turun Graafillisen Taiteen Yhdistyksen – Förening för Grafisk Konst i Åbo (TGTY). Vuodesta 1967 yhdistyksen nimi on ollut Turun Taidegraafikot ry.
Historia
Vuonna 1933 seitsemän turkulaista taiteilijaa piti grafiikan ryhmänäyttelyn nimellä Grafica-ryhmä 1932 Turun Sanomien uuden liiketalon aulassa. Mukana olivat seuraavat graafikot: Ester Borg, Ander Holmqvist, Viljo Lehmussaari, Josef Manulkin (Manuel), Aili Olofsson, Laila Säilä ja Edith Wiklund. Näyttelyn jälkeen he perustivat Turun Graafillisen Taiteen Yhdistyksen – Förening för Grafisk Konst i Åbo (TGTY). Perustava kokous pidettiin Lehtisen kahvilassa 17. maaliskuuta 1933. Valtakunnallinen Suomen taidegraafikkojen liitto oli perustettu kaksi vuotta aikaisemmin 1931.
Ensimmäinen puheenjohtaja oli Teodor Schalin. Seuraava puheenjohtaja oli Viljo Lehmussaari vuoteen 1962 asti. Heidän jälkeensä puheenjohtajina ovat olleet Reijo Koskela, Raimo Kanerva, Alku Avanto, Vieno Orre, Jouni Boucht, Juhani Vikainen, Veikko Lehtovaara, Tanja Ubaleht, Hannu Hämäläinen, Hanna Tammi ja Juha Joro.
Son Goten
Son Goten on kuvitteellinen Akira Toriyaman luoma kuvitteellinen hahmo Dragon Ball Z, dragon ball super ja Dragon Ball GT -sarjoissa. Hän on Gokun ja Chi-Chin lapsi sekä Son Gohanin veli. Gotenin paras kaveri on Trunks.
Goten on todella vahva, ja hän pystyy saavuttamaan supersaiyalaistason, joka nostaa hänen ki-energiaa ja voimaa 50-kertaiseksi. Goten saavutti supersaiyalaisuuden ensimmäistä kertaa harjoitellessaan äitiään Chi-Chiä vastaan, mutta Chi-Chi kielsi sen käytön, eikä muuttunut supersaiyalaiseksi ennen kuin alkoi harjoitella Maailman Vahvin -turnaukseen Gohanin kanssa.
Ulkonäkö
Ulkonäöltään Goten muistuttaa Gokua lapsena. Hänellä on myös useita samoja luonteenpiirteitä kuin Gokulla, kuten puhdassydämisyys ja hyvä ruokahalu. Lisäksi kun Goten ja Goku kohtaavat ensi kerran, Goku sanoo tätä pikkuiseksi itsekseen. Dragon Ball GT:ssä Goten kuitenkin leikkaa hiuksensa ja on kiinnostuneempi tyttöystävästään kuin ottelemisesta. Hän myös fuusioituu Trunksin kanssa, josta syntyy todella vahva Gotenks.
Gokun ja Gotenin ensitapaaminen
Goku ja Goten tapasivat ensimmäistä kertaa Maailman Vahvin -turnauksessa. Gotenia ujostutti, kun hän näki isänsä. Goten ja Trunks kamppailivat Maailman Vahvin -turnauksessa, ja Trunks voitti. Junioriturnauksen jälkeen Trunks keksi pukeutua Mahtinaamion pukuun ja taistella aikuisten turnauksessa, mutta he paljastuivat finaalissa.
Llista de personatges de Bola de Drac Lista postaci występujących w Dragon Ball pt:Anexo:Lista de personagens de Dragon Ball
Veikko Sinisalo -kilpailu
Veikko Sinisalo -kilpailu on lausuntataiteen kilpailu ja perinteinen osa Kajaanin Runoviikkoa aina vuodesta 1978 saakka, jolloin se tunnettiin nimellä Vuoden nuori lausuja. Kilpailu järjestetään joka toinen vuosi. Kilpailun voittaja saa palkinnoksi 3400 euroa Veikko Sinisalon Stipendirahastolta ja vuoden nuori lausuja -tittelin. Häneltä tilataan myös ensi-iltaesitys seuraavalle Runoviikolle. Kilpailuun osallistujien on oltava alle 30-vuotiaita.
Vuoden nuori lausuja -kilpailu
Lauantaina 1. huhtikuuta 1978 järjestettiin Helsingissä ensimmäinen Vuoden nuori -lausuja Sana ja Sävel -toimikunnan aloitteesta. Suomen lausujain liitto (SLL) päätti toimia järjestäjänä. Idean kilpailulle oli antanut Veikko Sinisalon Stipendirahasto, jolla on kilpailun suhteen määräysvalta. Sana ja Sävel -tapahtuma ja SLL olivat mukana järjestäjän ominaisuudessa. Vuonna 1987 kilpailu järjestettiin ensimmäisen kerran Kajaanissa.
Veikko Sinisalo -kilpailu
24. lokakuuta pidetyn Veikko Sinisalon Stipendirahaston kokouksen mukaisesti kilpailu järjestettiin ensimmäisen kerran uudistetussa muodossa vuonna 1990. Kilpailun järjestelyistä vastasivat edelleen Suomen lausujain liitto, rahasto ja Sana ja Sävel -tapahtuma. Kilpailun nimeksi tuli Veikko Sinisalo -kilpailu. Ikäraja kilpailuun osallistumiselle säilyi edelleen 30 vuodessa. Kilpailu päätettiin järjestää vain joka toinen vuosi. Loppukilpailu eli finaali pidetään Kajaanissa heinäkuussa Kajaanin Runoviikon yhteydessä.
1940-luku
1940-luku oli vuosikymmen, joka alkoi 1. tammikuuta 1940 ja päättyi 31. joulukuuta 1949. Vuosikymmen oli 1900-luvun viides vuosikymmen.
Vuosikymmenen teemoja olivat toinen maailmansota ja sen aiheuttamat maailmanpoliittiset muutokset.
Adenokarsinooma
Adenokarsinooma on rauhasepiteelistä lähtenyt syöpä. Esimerkiksi paksu- ja peräsuolen syövistä 90–95 % on adenokarsinoomia. Myös keuhkosyöpä voi olla adenokarsinooma; kyseessä on tällöin eräs ei-pienisoluisen keuhkosyövän muoto. Potilailla, jotka eivät koskaan ole tupakoineet, on adenokarsinooma pääasiallinen keuhkosyöpätyyppi. Näiden lisäksi esimerkiksi eturauhassyöpä on tavallisesti adenokarsinooma.
Kemppinen
Kemppinen on suomenkielinen sukunimi. Tunnettuja suomalaisia nimenkantajia ovat:
Nimen muita käyttöyhteyksiä ovat:
Joel Granvik
Anton Joel Granvik (2. marraskuuta 1892 Teerijärvi – 13. tammikuuta 1959 Vaasa) oli suomenruotsalainen kansakoulunopettaja, toimittaja, kirjailija ja kunnallispoliitikko. Hän käytti nimimerkkejä Den blyge, Den lille ja -k.
Granvik toimi kansakoulunopettajana Alavetelissä ja Kaarlelassa aina 1940-luvun puoliväliin saakka. Hän oli Österbottningen-lehden avustajana vuodesta 1916 ja toimi sittemmin Jakobstads Tidning-lehden toimittajana 1943–1947 ja Österbottningen-lehden päätoimittajana 1948–1957.
Granvik kirjoitti useita näytelmämuotoisia kansankuvauksia jotka sijoittuivat ruotsinkieliselle Pohjanmaalle.
Steve Sumner
pienoiskuva|Steve Sumner lokakuussa 2016. Steven Paul Sumner (2. huhtikuuta 1955 Preston, Englanti – 8. helmikuuta 2017) oli uusiseelantilainen jalkapalloilija, pelipaikaltaan keskikenttäpelaaja. Hän oli pituudeltaan 180-senttimetrinen. Hän aloitti pelaajauransa Englannissa mutta edusti aikuisena Uuden-Seelannin ja Australian seurajoukkueita. Hän pelasi Uuden-Seelannin maajoukkueessa 58 maaottelua ja oli 22 maalillaan vuoteen 2004 saakka eniten miesten maaottelumaaleja tehnyt uusiseelantilainen jalkapalloilija.
Sumner edusti Uudessa-Seelannissa Christchurch Unitedia, Manurewaa ja Gisborne Cityä sekä välillä kausina 1980–1982 Australiassa Newcastle Unitedia ja West Adelaidea.
Sumner pelasi Uuden-Seelannin maajoukkueessa 58 maaottelua ja teki niissä 22 maalia vuosina 1976–1988. Hän pelasi MM-kilpailuissa 1982 täydet minuutit joukkueensa kaikissa kolmessa ottelussa ja teki maansa MM-kisahistorian ensimmäisen maalin Skotlantia vastaan. Elokuussa 1981 hän teki MM-karsintaottelussa Fidžiä vastaan kuusi maalia Uuden-Seelannin voittaessa 13–0. Hän teki hattutempun eli kolme maalia maaliskuussa 1977 ja lokakuussa 1985 Taiwania vastaan.
Ludvig II (Unkari)
Elämäkerta
thumb|vasen|Ludvig II. Tuntemattoman taiteilijan maalaama muotokuva, joka perustuu [[Tizianin teokseen.]] thumb|Unkarilaiset sotilaat löytävät turkkilaisilta kätketyn kuninkaan ruumiin taistelun jälkeen [[Bertalan Székelyn romantisoidussa maalauksessa vuodelta 1860.]] Ludvig syntyi 1. heinäkuuta 1506 ja hän oli isänsä Unkarin ja Böömin kuningas Vladislav II:n ainut poika. Lapsena hän oli sairaalloinen, mutta häntä pidettiin toisaalta älykkäänä. Hän oli isänsä kuollessa vuonna 1516 vasta kymmenvuotias, joten käytännössä maata hallitsi aluksi parlamentin nimittämä kuninkaallinen neuvosto. Ludvig julistettiin täysi-ikäiseksi 11. joulukuuta 1521, ja 13. tammikuuta seuraavana vuonna hän meni naimisiin Maria Itävaltalaisen kanssa.
Unkari oli Ludvigin noustessa valtaan lähellä anarkiaa ja sen taloustilanne oli katastrofaalinen: kuningas lainasi rahaa hovin ylläpitoa varten, mihin meni kolmannes valtion budjetista. Rajavartijoille ei ollut varaa maksaa palkkaa ja puolustuslinnoitukset rappeutuivat. Unkarin ja Osmanien valtakunnan välillä vallitsi aselepo, josta huolimatta maiden rajoilla tapahtui jatkuvasti ryöstöretkiä ja kahakoita. Valtakuntana osmanit olivat huomattavasti Unkaria voimakkaampia. Esimerkiksi Unkarin asukasluku oli 1500-luvun alussa vain noin 4 miljoonaa, kun taas Osmanien valtakunnan asukasluku oli 12–13 miljoonaa. Osmaneilla oli myös suuri, nykyaikainen ja hyvin koulutettu armeija, jonka he saattoivat keskittää länteen osmanien otettua voiton safavideista vuonna 1514. Jatkuva osmanien uhka ja siihen varautuminen oli suuri syy Unkarin taloudelliselle ahdingolle. Maalla oli läheiset dynastiset siteet Habsburgien Itävaltaan. Osmanit pitivät kytköstä Kaarle V:en vaarallisena, minkä lisäksi Unkari muodosti tasankoineen portin kohti Keski-Eurooppaa, tai mahdollsien puskurin sen ja osmanien välille. Vuonna 1520 unkarilaiset päättivät lopettaa aselevon ja osmanien neuvottelija vangittiin. Tätä seurasi Suleiman Suuren sotaretki Unkariin, jonka aikana Belgrad menetettiin osmaneille. Unkarilaiset menettivät kaupungin myötä myös maan etelärajaa suojanneen linnoitusketjun.
Muualla Osmanien valtakunnassa syttyneet kapinat pysäyttivät kuitenkin heidän etenemisensä kohti Unkaria joksikin aikaa. Kapinat kukistettuaan Suleiman Suuri palasi armeijoineen Unkarin vastaiselle uudelle sotaretkelle keväällä 1526. Kaarle V soti samaan aikaan Ranskaa vastaan, eikä hän voinut tukea Unkaria. Osmanit olivat myös solmineet rauhansopimuksen Puolan kanssa, eikä apua saatu näin tältäkään suunnalta. Unkarilaisten joukkojen kokoaminen osmaneja vastaan oli puolestaan hidasta. Osmanien edetessä Tonavan länsirantaa pitkin kohti Unkaria unkarilaiset päättivät asettua taisteluun Mohácsissa 29. elokuuta 1526. Osmanien armeijan koko lienee ollut unkarilaisiin verrattuna noin kaksinkertainen. Unkarilaiset luottivat kuitenkin raskaaseen ratsuväkeensä. Taistelussa he saivatkin aluksi jonkin verran menestystä, mutta myöhemmin taistelu kääntyi tappioksi. Joukkojensa mukana ollut kuningas Ludvig II yritti paeta taistelukentältä, mutta hän putosi ratsailta kevätsateiden takia tulvineeseen Csele-jokeen ja hukkui. Ruumiin löytäneet unkarilaiset kätkivät sen, jotta osmanit eivät voisi häpäistä sitä.
Osmanit polttivat voittonsa jälkeen Pestin ja Budan kaupungit, mutta myöhemmin he joutuivat vetäytymään talven tieltä. Unkarin etelärajan linnoitukset he kuitenmkin pitivät ja mukanaan vetäytyvät osmanit veivät myös 150 000 sotavankia. Ludvig II:n kuoleman jälkeen Unkarissa vaölittiin kaksi kuningasta. Valtiopäivät nimitti kuninkaaksi Transsilvanian vajda János Szapolyain ja István Bathoryn johtamat paronit valitsivat Kaarle V:n nuoremman veljen Ferninandin. Osmanien vielä myöhemmin palatessa Unkariin maa oli jakautunut kolmeen osaan, Unkarin tasankoa hallitsivat osmanit, Habsburgit maan länsi- ja pohjoisosia ja Transsilvaniasta tuli osmanien suojeluksessa ollut ruhtinaskunta.
Fanconin oireyhtymä
Fanconin oireyhtymä on proksimaalisen tubuluksen toiminnan häiriö. Siitä kärsivällä tietyt aineet, kuten aminohapot, glukoosi ja fosfaatti siirtyvät verenkierron sijasta virtsaan. Lapsilla häiriön tavallisin aiheuttaja on kystinoosi. Aikuisilla häiriö voi johtua esimerkiksi tietyistä lääkkeistä tai eräistä sairauksista, kuten multippelimyeloomasta.
Bilabiaalinen nasaali
Bilabiaalinen nasaali (m-äänne) on useissa kielissä käytettävä konsonanttiäänne. Sitä merkitään kansainvälisessä foneettisessa aakkostossa ja uralilaisessa foneettisessa aakkostossa merkillä, ja X-SAMPAssa merkillä <tt>m</tt>. Bilabiaalinen nasaali on yleinen myös suomen kielessä, jonka kirjoitetussa muodossa, samoin kuin yleensä muissakin latinalaisia aakkosia käyttävissä kielissä, sitä merkitään M-kirjaimella.
Bilabiaalisen nasaalin ominaisuuksia ovat:
Vaughan Coveny
pienoiskuva|Vaughan Coveny vuonna 2008. Vaughan Coveny (s. 13. joulukuuta 1971 Wellington) on uusiseelantilainen jalkapalloilija, pelipaikaltaan hyökkääjä. Hän on pituudeltaan 190-senttimetrinen. Hän edusti urallaan kotimaansa ja Australian seurajoukkueita. Hän pelasi Uuden-Seelannin maajoukkueessa 64 maaottelua ja on 28 maalillaan eniten miesten maaottelumaaleja tehnyt uusiseelantilainen jalkapalloilija.
Coveny edusti kotimaassaan Waterside Karoria ja Miramar Rangersia sekä vuodesta 1992 alkaen Australiassa Melbourne Knightsia, Wollongong Wolvesia, South Melbourne FC:tä, Essendon Royalsia, Newcastle Jetsiä ja Wellington Phoenixia.
Coveny pelasi Uuden-Seelannin maajoukkueessa 64 maaottelua ja teki niissä ennätykselliset 28 maalia vuosina 1992–2006. Hän pelasi Maanosaliittojen cupissa vuosina 1999 ja 2003. Oseanian-mestaruutta OFC Nations Cupissa hän oli voittamassa vuonna 2002, ja hän teki turnauksessa kolme maalia Uuden-Seelannin voittaessa Vanuatun maalein 8–1. Hän teki urallaan kaikkiaan viisi hattutemppua, edellä mainitun lisäksi Papua-Uutta-Guineaa, kahdesti Tahitia ja toistamiseen Vanuatua vastaan.
Fanconin oireyhtymä
Fanconin oireyhtymä voi johtaa monenlaisiin ongelmiin. Tyypillisiin taudin oireisiin lukeutuu polyuria, joka voi johtaa dehydraatioon.
Oldelamer
Oldelamer (stellingwerfsiksi: Ooldelaemer, friisiksi: Aldlemmer) on asutuskeskus Weststellingwerfin kunnassa, Friisinmaalla, Alankomaissa. Se sijaitsee länteen kunnan keskuksesta, Wolvegasta. Asukkaita alueella on 213.
Oldelamerissa toimii muun muassa julkinen peruskoulu.
Alankomaalainen poliitikko Wesselius Marcus Houwing syntyi Oldelamerissa vuonna 1831.
Walensee
Walensee on Itä-Sveitsissä, Glarusin ja Sankt Gallenin kantoneissa sijaitseva järvi. Suurimmat paikkakunnat järven rannalla ovat Walenstadt ja Quarten. Järvellä on reittilaivaliikennettä ympäri vuoden.
Walenseehen laskee kaksi jokea, Linth ja Seez. Lasku-uoma on Linthkanava, joka korvasi järven luonnollisena laskujokena virranneen Maagjoen. Linthkanava laskee Zürichinjärveen.
Oivariini
thumb|252px|Valio Oivariini normaalisuolainen -levitettä. Oivariini on Valion valmistama levite, jota tehdään voista ja rypsiöljystä.
Tuotteen nimi oli alun perin Voimariini. Euroopan unionin säädös, jonka mukaan "voi"-sanaa sai käyttää vain tuotteista, joiden rasva oli ainoastaan maitorasvaa, johti nimen vaihtamiseen Oivariiniksi vuonna 2005.
Joinville-le-Pont
Joinville-le-Pont on Ranskan kunta Île-de-Francen alueella Val-de-Marnen departementissa. Se sijaitsee Pariisin itäisillä esikaupunkialueilla Marnen varrella Bois de Vincennesin itäpuolella. Joinville-le-Pontissa on arviolta 18 410 asukasta (vuonna 2014) ja sen pinta-ala on 2,3 neliökilometriä.
Isabelle Faust
Isabelle Faust (s. 1972 Esslingen) on saksalainen viulisti.
Klassismi
pienoiskuva|[[Hyacinthe Rigaud, La Fontaine, 1690.]] Klassismi eli uusklassismi (vanh. klassisismi, uuslat. classicismus, ’luokka’) on barokin ja rokokoon jälkeen syntynyt taidesuuntaus, joka vaikutti 1700- ja 1800-luvuilla. Sillä tarkoitetaan yleensä Rooman ja klassisen antiikin Kreikan taiteen ja kirjallisuuden pitämistä esikuvana. Klassismi syntyi vastineeksi barokille, jonka muotojen koristeellisuudesta ja ylenpalttisuudesta haluttiin pyrkiä yksinkertaisuuteen, tasapainoon ja luonnollisuuteen.
Isabelle Faust
Faustin opettajia olivat Dénes Zsigmondy ja Christoph Poppen. Faust perusti oman jousikvartettinsa 11-vuotiaana. Vuonna 1987 hän voitti Leopold Mozart -kilpailun ja vuonna 1993 Paganini-kilpailun. Jälkimmäisen voiton jälkeen hän suuntasi Ranskaan. Kilpailumenestyksensä myötä Faust alkoi saada kutsuja esiintymään johtavien orkesterien, kuten Berliinin filharmonikkojen, Bostonin sinfoniaorkesterin, NHK:n sinfoniaorkesterin, Freiburgin barokkiorkesterin ja Euroopan kamariorkesterin kanssa. Vuonna 1995 hän teki Yhdysvaltain-debyyttinsä Utahin sinfoniaorkesterin kanssa. Vuonna 1997 Faust julkaisi ensimmäisen levytyksensä. Se koostui Ewa Kupiecin kanssa soitetuista Béla Bartókin viulusonaateista. Levyn myötä Faust sai Gramophone-lehdeltä Vuoden nuoren artistin tunnustuksen. Myöhemmin hän on muun muassa saanut Aleksandr Melnikovin kanssa tekemistään Ludwig van Beethovenin sonaattien levytyksistä Echo Klassik -palkinnon, Gramophonen palkinnon ja Grammy-ehdokkuuden. Faust palkittiin vuonna 2010 Diapason d'Orilla soololevytyksestään Johann Sebastian Bachin partitoista ja sonaateista. Myös Faustin levytys Beethovenin ja Alban Bergin konsertoista toi hänelle useita palkintoja.
Klassismi
Tyylipiirteet ja ihanteet
pienoiskuva|[[Versailles'n palatsi.]] Antiikin malli oli klassismille hyvin tärkeä. Sen tyylipiirteinä voidaankin pitää symmetriaa, tasapainoa, johdonmukaisuutta ja luonnollisuutta. Antiikin ihailu näkyi kaikilla taiteenaloilla. Kirjallisuudessa pyrittiin muodon ja ilmaisun selkeyteen sekä tyyliltään ehyisiin, tasapainoisiin ja sopusuhtaisiin teksteihin. Myös klassismin taiteessa tavoiteltiin harmoniaa, luonnollisuutta ja järkevyyttä, jotka olivat ominaisia piirteitä antiikin Kreikan ja Rooman aikakausille. Luonnollisuudella tarkoitettiin taitoa kuvata todellisuutta antiikin kirjailijoiden ja taiteilijoiden tapaan.
Isabelle Faust
Faustin ohjelmisto on ulottunut barokkimusiikista uusiin teoksiin. Hän on esiintynyt myös historiallisin soittimin. Säveltäjiä, joiden teoksia Faust on kantaesittänyt, ovat olleet Werner Egk, Jörg Widmann, Thomas Larcher, Michael Jarrell. , Ondřej Adámek, Marco Stroppa, Oscar Strasnoy ja Beat Furrer. György Kurtágin Kafka Fragmentsin Faust on tulkinnut sopraano Anna Prohaskan kanssa. Faust on edistänyt aktiivisesti György Ligetin, Morton Feldmanin, Luigi Nonon ja Giacinto Scelsin teosten näkyvyyttä. Hän on myös nostanut esiin vähälle huomiolle jääneitä teoksia, kuten André Jolivetin viulukonserton.
Klassismi
Tyylipiirteet ja ihanteet
Antiikin esikuvallisuutta tavoiteltiin tarkkojen ohjeiden avulla, jotka asetettiin kullekin taiteenlajille erikseen aina näytelmistä rakennustaiteeseen. Versailles’n palatsin tasapainoa ja symmetriaa suosiva puistoarkkitehtuuri kuvastaa hyvin klassismin ajan ankaraa muototietoisuutta.
Isabelle Faust
Kapellimestareista Faustin yhteistyökumppaneina ovat toimineet muiden muassa John Eliot Gardiner, Philippe Herreweghe, Daniel Harding, Bernard Haitink, Andris Nelsons ja Claudio Abbado. Vuonna 2016 Faustista tuli Mahler-kamariorkesterin taiteellinen kumppani. Faustin esityksissään käyttämä instrumentti on vuoden 1704 Stradivarius-viulu "Sleeping Beauty", jonka hänelle lainasi Baden-Württembergin L-Bank. Vuonna 2004 Faust aloitti opettamisen Berliinin taideyliopistossa. Hänen veljensä on alttoviulisti Boris Faust.
Klassismi
Yhteiskunnallinen tilanne
pienoiskuva|Ranskan akatemia. 1600-luvun Euroopassa eri uskonnot taistelivat. Kolmikymmenvuotisen sodan päättyessä protestanttinen uskonto vakiintui Englantiin ja pohjoiseen Eurooppaan, kun taas Etelä-Eurooppa säilyi katolisena. Keski-Euroopassa harjoitettiin molempia uskontoja. Vaikka kirkko säilytti valtansa katolisilla alueilla, yleisesti ottaen sen valta heikkeni, ja Euroopassa alettiin kulkea kohti itsevaltiutta. Kulttuurielämää alkoi johtaa maallinen valta. Teologiset pohdinnat jäivät rationalismin varjoon, ja syntyi ajatus todellisuuden hahmottamisesta pelkän ajattelun avulla.
Vallanpitäjät, merkittävimpänä Ranskan itsevaltias Ludvig XIV, olivat merkittäviä taiteilijoiden ja kirjailijoiden tukijoita. Taiteilijoiden piti tosin samalla ylistää heitä. Ylhäisten salongit olivat kulttuurielämän keskuksia. Ajan ihanteena pidettiin sujuva- ja luontevakäytöksistä maailmanmiestä.
Ranskan akatemia
Klassismin keskusmaaksi nousi Ranska. Vaikka Pariisi oli kirjallisuuden ja tieteen keskus, vuonna 1635 perustetulla Ranskan akatemialla oli suuri valta kirjallisuusinstituutiossa, sillä sen 40 asiantuntijaa valvoivat kirjallista tuotantoa tarkastamalla, että teosten sisältö oli sopivaa. Keskustelupiiristä kehittyneen Akatemian perusperiaatteena oli vaalia kulttuuria ja hyvää makua. . Ranskan akatemia kokosi ranskan kielen suuren sanakirjan, joka ilmestyi vuonna 1694. Sanakirjasta pystyi tarkistamaan, mikä sana oli hyväksytty osaksi sivistynyttä puhekieltä. Kaikki klassismin ajan merkittävät kirjailijat eivät olleet sopivia jäseniä Ranskan akatemiaan. Esimerkiksi Molièrea ei voitu valita akatemiaan, koska hän toimi myös näyttelijänä, joka oli halveksittu ammatti. Ranskan akatemian jäsenillä, tärkeimpänä Nicolas Boileaunilla, oli keskeinen vaikutus klassismin ajan kirjallisuuteen.
Klassisisteja ja heidän teoksiaan eri maissa
pienoiskuva|Jean-Baptiste Poquelin, Molière, 1658.
Ranska
pienoiskuva|Frans Hals, René Descartes, 1637. pienoiskuva|Œuvres de Moliere -kokoelman kansilehti vuodelta 1734
Tyylilajit klassismin kirjallisuudessa
Ranskan klassismin draamassa noudatettiin niin kutsuttua kolmen ykseyden sääntöä, jonka klassismin teoreetikot löysivät Aristoteleen runousopista. Aristoteleen määritelmän mukaan draaman tulee olla kokonainen, loppuun suoritettu ja pituudeltaan rajoitettu. Toiminnan, ajan ja paikan ykseydet liittyivät draaman muotoon. Kolmen ykseyden sääntö oli klassismin ajan kirjoittajille suunnattu normi, jonka tavoitteena oli saavuttaa näytelmän keinoin mahdollisimman pitkälle viety todenmukaisuus eli eräänlainen draamallinen realismi.
Tragediat olivat suosittuja klassismin draamassa. Niiden aiheet otettiin usein antiikin historiasta tai mytologiasta, mutta myös raamatullisia ja itämaisia aiheita suosittiin. Tragediassa noudatettiin kolmen ykseyden säännön lisäksi runomuotoisuutta ja jakoa viiteen näytökseen. Tragedioissa kohtalolla ja ihmisen luonteella oli toisiaan täydentävä merkitys.
Klassismin komedia käytti hyväkseen vanhoja kansankomedioita uudenaikaistamalla niitä ajan vaatimusten mukaisesti. Klassismin komediakirjailijoista tunnetuin ja menestynein oli Molière. Hänen näytelmiensä toistuvia teemoja ovat epäluonnollisuus sekä ihmisluonne. Yhteisöllä oli komedioissa merkittävä osuus: nauru kontrolloi yksilön äärimmäisiä luonteenpiirteitä, mutta samalla sosiaalinen nauru myös pehmensi ja palautti oikean järjestyksen.
Lähteet
}}
Doverin linna
Doverin linna on Englannin suurin keskiajalla rakennettu kivilinna. 1100-luvulla rakennettu linna sijaitsee Doverin kaupungissa Kentin kreivikunnassa. Doverin linnan konstaapelin asemaan liittynyt viiden sataman lordilinnanvoudin arvo oli aikoinaan yksi maan merkittävimpiä.
1600-luvulle tultaessa linna oli päässyt rapistumaan. Englannin sisällissodan alkuvaiheessa pieni varuskunta jäi tasavaltalaisten vangiksi. Vuoteen 1749 asti linnassa säilytettiin ranskalaisia sotavankeja.
Napoleonin sotien aikana varustusten vahvistamiseksi toteutettiin valtava rakennusurakka William Twissin johdolla. Toisen maailmansodan puhjettua tunnelit muutettiin ensin pommisuojaksi ja myöhemmin komentokeskukseksi ja maanalaiseksi sairaalaksi. Amiraali Bertram Ramsay ohjasi linnan tunneleista vuonna 1940 sotilaiden evakuointia Dunkerquesta. Ramsaylle pystytettiin patsas vuonna 2000.
Myöhemmin tunneleita suunniteltiin käytettävän suojina ydinsodan varalta, mutta suunnitelma hylättiin tunneleiden huonon kunnon vuoksi.
Chris Jackson
Chris Jackson (s. 12. heinäkuuta 1970 Napier) on uusiseelantilainen jalkapalloilija, pelipaikaltaan keskikenttäpelaaja. Hän on pituudeltaan 177-senttimetrinen. Hän on kotimaansa lisäksi pelannut Australian ja Singaporen sarjoissa. Hän pelasi Uuden-Seelannin maajoukkueessa 60 maaottelua.
Jackson edusti seuratasolla uusiseelantilaisia Napier City Roversia, Miramar Rangersia, Football Kingzia ja Waitakere Unitedia, australialaisia Melbourne Knightsia, Fawkner Bluesia ja Dandaloota sekä singaporelaista Tampines Roversia.
Trolle-Wachtmeister
Trolle-Wachtmeister on ollut seuraavien henkilöiden sukunimi:
Chris Jackson
Jackson pelasi Uuden-Seelannin maajoukkueessa 60 maaottelua ja teki niissä kymmenen maalia vuosina 1995–2003. Hän pelasi Maanosaliittojen cupissa vuosina 1999 ja 2003 sekä oli voittamassa Oseanian-mestaruutta OFC Nations Cupissa vuosina 1998 ja 2002.
Gagarin Cup -pudotuspelit 2009
KHL:n pudotuspelit 2009 alkoivat 1. maaliskuuta 2009 ja päättyivät 12. huhtikuuta 2009. Pudotuspeleihin osallistui KHL:n avauskauden 2008–2009 runkosarjan 16 parasta joukkuetta. Gagarin Cupin finaaleissa pelasivat Ak Bars Kazan ja HK Lokomotiv Jaroslavl. Kazan voitti KHL:n ensimmäisen mestaruuden otteluvoitoin 4–3.
Salavat Julajev Ufa – Avangard Omsk
Avangard Omsk puolivälieriin otteluvoitoin 1–3.
Ak Bars Kazan – Barys Astana
Ak Bars Kazan puolivälieriin otteluvoitoin 3–0
Lokomotiv Jaroslavl – Neftehimik Nižnekamsk
Lokomotiv Jaroskavl puolivälieriin otteluvoitoin 3–1.
TsSKA Moskova – Lada Toljatti
TsSKA Moskova puolivälieriin otteluvoitoin 3–2.
Atlant – Traktor Tšeljabinsk
Atlant puolivälieriin otteluvoitoin 3–0.
Metallurg Magnitogorsk – Torpedo Novgorod
Metallurg Magnitogorsk puolivälieriin otteluvoitoin 3–0.
Dynamo Moskova – Dynamo Riika
Dynamo Moskova puolivälieriin voiton 3–0.
SKA Pietari – Spartak Moskova
Spartak Moskova puolivälieriin otteluvoitoin 0–3.
Ak Bars Kazan – Avangard Omsk
Ak Bars Kazan välieriin otteluvoitoin 3–2
Lokomotiv Jaroslavl – Spartak Moskova
Lokomotiv Jaroslavl välieriin otteluvoitoin 3–0.
TsSKA Moskova – Dynamo Moskova
Dynamo Moskova välieriin otteluvoitoin 0–3.
Atlant – Metallurg Magnitogorsk
Metallurg Magnitogorsk välieriin otteluvoitoin 1–3.
Ak Bars Kazan – Dynamo Moskova
Ak Bars Kazan finaaleihin otteluvoitoin 4–2.
Lokomotiv Jaroslavl – Metallurg Magnitogorsk
Lokomotiv Jaroslavl finaaleihin otteluvoitoin 4–1.
Finaalit: Ak Bars Kazan – Lokomotiv Jaroslavl
KHL:n avauskauden finaalisarjaan, Gagarin Cupin tavoitteluun, selvisivät runkosarjan kakkonen Ak Bars Kazan ja runkosarjan kolmonen HK Lokomotiv Jaroslavl.
Lokomotiv sai avausvoiton Kazanissa pelatussa ensimmäisessä finaaliottelussa nollaamalla kotijoukkueen. Päivää myöhemmin pelattiin toinen finaaliottelu niin ikään Kazanissa. Ak Bars Kazan tasoitti voitot loppuhetken tasoituksellaan ja jatkoaika maalillaan. Lokomotiv otti toisen voittonsa finaalisarjassa Kazanista, kotikaukalossaan maalein 3–0. Sarja jatkui tasaisena myös neljännen ottelun jälkeen. Kazan tasoitti otteluvoitot 2–2:een voittamalla ottelun maalein 2–5. Ottelusarjan viides finaali vei Lokomotiv Jaroslavlin jälleen johtoon finaalisarjassa. Kazan tasoitti finaalisarjan kolmannen kerran 6. finaaliottelussa. Viimeinen ja ratkaiseva 7. finaali pelataan Kazanissa 12. huhtikuuta.
1. finaaliottelu
Lokomotiv Jaroslavl vei KHL:n historian ensimmäisen finaaliottelun nimiinsä toisen erän maaleilla 0–3.
Ensimmäinen erä pelattiin maalittomasti, mutta toisen erän kahdeksannella minuutilla Lokomotivin Zbyněk Irgl teki ottelun avausmaalin sekavan ylivoimakuvion päätteeksi. Kolme minuuttia edellisestä niin Kazanin maalivahti Galimov oli yllätetty uudelleen Rudenkon pehmeällä laukauksella. Ottelun lopullinen ratkaisu tapahtui toisen erän loppuhetkillä jälleen ylivoimalla. Bars Kazanin puolustus oli pahasti myöhässä ja antoi Irgln vapaasti laittaa kiekon uudelleen Galimovin taakse. Kolmas erä oli ensimmäisen erän tavoin maaliton.
2. finaaliottelu
Ak Bars Kazan tasoitti finaalisarjan jatkoaikavoitollaan 4–3.
Ottelun ensimmäisessä erässä edellispäivän voittaja Lokomotiv karkasi nopeasti 0–3 johtoon. Avausmaali syntyi Jašinin ylivoimamaalilla ajassa 08:48. Seuraavaa vieraiden maalia ei tarvinnut odottaa kuin 14 sekuntia edellisestä, kun Nikita Kljukin vei Jaroslavlin veturit 0–2 johtoon. Lokomotiv kasvatti johtoaan vielä neljä minuuttia myöhemmin. Bars Kazan sai erään aikaan kavennusta ylivoimalla ja erätauolle mentiin vieraiden 1–3 johdossa. Toinen erä oli maaliton ja näytti jo hetken, että Lokomotiv veisi toisenkin finaaliottelun nimiinsä. Kotijoukkueelle toi toivoa kuitenkin Obuhovin laukoma 2–3 kavennusmaali kolmannen erän puolivälissä. Kazan tuli ottelussa tasoihin vain minuuttia ennen ottelun loppua ilman maalivahtia tehdyllä maalilla. Jatkoaikaa ei tarvittu kuin 47 sekuntia, kun Kazanin puolustaja Pervyšin iski voitto-osuman.
3. finaaliottelu
Lokomotiv Jaroslavl otti toisen voittonsa Kazanista samoilla luvuilla, kuin ensimmäisessä finaaliottelussa, nyt kotikaukalossaan. Jaroslavl teki ottelussa kaksi ylivoimamaalia ja kotijoukkueen maalivahti Georgi Gelašvili piti maalinsa puhtaana viidennen kerran näissä pudotuspeleissä.
Lokomotiv meni ottelussa johtoon jo ottelun neljännellä minuutilla. Kazanin maalinsuulle palasi tauon jälkeen Fredrik Norrena, mutta huono sijoittuminen jätti maalin lähes tyhjäksi, johon ruotsalaisella Marcus Nilsonilla oli helppo tehdä ottelun avausmaali. Toisen erän puolivälissä Zbyněk Irgl vei isännät 2–0 johtoon ylivoimalla. Seitsemän minuuttia myöhemmin Kazan joutui antautumaan ottelussa kolmannen kerran, kun Norrena päästi helpohkosti Johan Åkermanin siniviivalaukauksen sisään. Kolmannen erä Lokomotiv varmasti voittoaan ja erä pysyi maalittomana. Kazan pelasi jälleen läpi ottelun vain viidellä puolustajalla.
4. finaaliottelu
Ak Bars Kazan tasoitti otteluvoitot 2-2:een ottamalla voiton vieraskentällä maalein 2–5.
5. finaaliottelu
Lokomotiv Jaroslavl siirtyi jälleen johtoon ottelusarjassa, nyt voittamalla 2–3 Ak Barsin Kazanissa.
6. finaaliottelu
Ak Bars Kazan tasoitti finaalisarjan jälleen. Kazanin jatkoaikavoiton ratkaisivat suomalaiset: syötön antanut Niko Kapanen ja maalin tehnyt Jukka Hentunen.
Jääpallon SM-kilpailu 1926
Vuoden 1926 jääpallon SM-kilpailuihin osallistui 17 joukkuetta. Otteluohjelma laadittiin aikaisempien kausien tapaan siten, että cup-muotoisessa kilpailussa joukkueet pelasivat ensin oman alueensa joukkueita vastaan. Suurimpina suosikkeina kauteen lähtivät Viipurin Sudet ja helsinkiläisseurat HJK ja KIF. Loppuottelussa kohtasivat KIF ja Sudet. Tasaisen ottelun voitti Sudet maalein 1-2. Mestaruus oli seuran yhdeksäs.
Gagarin Cup -pudotuspelit 2009
7. finaaliottelu
Ak Bars Kazan voitti mestaruuden otteluvoitoin 4–3
Jääpallon SM-kilpailu 1926
Alkuerät
alkuottelut
Gagarin Cup -pudotuspelit 2009
Pistepörssi
''Tilanne 8. huhtikuuta, viiden pelatun finaaliottelun jälkeen''
Jääpallon SM-kilpailu 1926
Mestarijoukkue
Susien mestarijoukkue: Heikki Anttonen, Arvo Närvänen, Jussi Pelli, Yrjö Leppänen, Tuovi Koskinen, Heikki Lund, Kaarlo Ahlgren, Armas Ahnger, Lauri Mäkinen, Eero Sorvali, Niilo Jantunen.
TUL:n mestaruus
Loppuottelu: Helsingin Kullervo-Helsingin Jyry 4-3
Voimistelu kesäolympialaisissa 1968
Voimistelu kesäolympialaisissa 1968 käytiin telinevoimistelussa 14 eri lajissa, joista kahdeksan oli miehille ja kuusi naisille.
Mercury Prize
Mercury Prize (aiemmalta nimeltään Mercury Music Prize, nykyisin sponsorin mukaan virallisesti Hyundai Mercury Prize) on vuodesta 1992 alkaen jaettu vuosittainen musiikkipalkinto Ison-Britannian tai Irlannin vuoden parhaalle albumille. Palkinnon perusti alun perin British Phonographic Industry vaihtoehtona BRIT Awardsille.
Aleksandr Tšakovski
Aleksandr Borisovitš Tšakovski (26. elokuuta (J: 13. elokuuta) 1913 Pietari – 17. helmikuuta 1994 Moskova) oli venäläinen neuvostokirjailija, lehtimies ja Neuvostoliiton kirjailijaliiton virkailija.
Aleksandr Tšakovski syntyi lääkärin perheeseen. Vuonna 1938 hän valmistui Gorkille nimetystä kirjallisuusinstituutista ja toimi sen jälkeen kriitikkona. Toisen maailmansodan aikana hän työskenteli sotakirjeenvaihtajana mm. piiritetyssä Leningradissa. Vuodesta 1954 lähtien Tšakovski kuului Neuvostoliiton ja vuodesta 1958 Venäjän SFNT:n kirjailijaliiton hallituksiin. Vuonna 1962 hänestä tuli yksi Neuvostoliiton kirjailijaliiton sihteereistä. Vuosina 1955–1962 Tšakovski työskenteli Inostrannaja literatura -kirjallisuuslehden ja vuodesta 1962 kirjailijaliiton sanomalehden Literaturnaja gazetan päätoimittajana.
Tšakovskin teokset edustavat ankaran puoluekantaista sosialistista realismia. Trilogia Eto bylo v Leningrade (”Tapahtui Leningradissa”, 1944–1947) kuvaa piiritetyn kaupungin elämää. Japanin Neuvostoliitolle luovuttamaa Etelä-Sahalinia kuvaava romaani U nas uže utro (”Meillä on jo aamu”, 1949) sai Stalin-palkinnon. Poliittisten suurromaanien ”Piiritys” (Blokada, 1968–1974) ja Pobeda (”Voitto”, 1978–1981) aiheena ovat toisen maailmansodan tapahtumat.
Kirjailija liittyi NKP:hen vuonna 1941, toimi Neuvostoliiton korkeimman neuvoston kansanedustajana ja oli vuodesta 1971 lähtien NKP:n keskuskomitean ehdokasjäsen. Vuonna 1973 hänelle myönnettiin sosialistisen työn sankarin arvonimi. Hänet on palkittu mm. Leninin ja lokakuun vallankumouksen kunniamerkeillä.
Salon lukio
thumb|right|250px|Salon lukion pääsisäänkäynti. Salon lukio on syksyllä 2005 toimintansa aloittanut lukio Salossa. Salon lukio syntyi kahden salolaisen lukion, Hermannin lukion ja Laurin lukion yhdistyessä. Lukuvuonna 2021–2022 lukion rehtorina toimii Juha-Markus Koistinen ja apulaisrehtorina Maria Liippo.
Salon lukiossa on hieman yli 600 opiskelijaa ja noin 40 opettajaa sekä kolme opinto-ohjaajaa.
Salon Energia ja aurinkopaneelivalmistaja SaloSolar sopivat tammikuussa 2016 aurinkoenergiakentän rakentamisesta kolmen hehtaarin laajuiselle alueelle Salon lukion läheisyyteen. Aurinkopuiston energiantuotanto ohjattaisiin Salon lukion ja Salon kaupungin käyttöön. Aurinkopuisto olisi valmistuessaan Suomen suurimpia.
Maffuccin oireyhtymä
Maffuccin oireyhtymä on sairaus, josta kärsivällä esiintyy enkondroomien (Ollierin taudin) lisäksi hemangioomia iholla ja sisäelimissä. Kyseessä on sporadinen tauti. Noin 160 tapausta on kuvattu englanninkielisessä kirjallisuudessa. Taudin aiheuttamat muutokset havaitaan yleensä ensimmäistä kertaa potilaan ollessa 4–5-vuotias. Maffucci kuvasi oireyhtymän ensimmäisenä vuonna 1881.
Noin 30 %:ssa tapauksista on ilmennyt pahanlaatuinen muutos. Kondrosarkooma on ollut maligniteeteista tavanomaisin.
Theodor Lindh
Anders Theodor Lindh (13. tammikuuta 1833 Porvoo – 21. heinäkuuta 1904 Porvoo) oli suomalainen oikeusneuvos- ja valtiopäivämies ja ruotsiksi kirjoittanut runoilija.
Henkilöhistoria
Lindhin vanhemmat olivat Porvoon tuomiorovasti Daniel Lindh ja Anne Charlotte Boije. Hän kävi Porvoon lukiota, pääsi ylioppilaaksi 1851 ja valmistui filosofian kandidaatiksi 1856 ja maisteriksi 1857. Lindh opiskeli 1857–1858 Tukholman metsäinstituutissa ja hän suoritti metsänhoitajatutkinnon 1859. Vuodesta 1866 Lindh opiskeli oikeustiedettä valmistuen molempien oikeuksien kandidaatiksi 1871.
Lindh toimi maanmittauksen ja metsänhoitolaitoksen ylihallituksen vt. sihteerinä 1859–1862, vt. tuomarina Pyhtäällä ja Kymissä 1873–1874 sekä oikeusraatimiehenä Porvoossa 1874–1904. Lindh edusti Porvoota porvarissäädyssä valtiopäivillä 1891 ja 1894.
Lindhin tuotanto koostuu runoista ja kahdesta näytelmästä. Hän kirjoitti myös ruotsinkieliset sanat Henrik Boreniuksen säveltämään Uusmaalaisten marssiin (Nylänningarnas marsch) ja käänsi ruotsiksi lordi Byronin runoja (Hebreiska melodier af lord Byron, 1862).
Jashodaben
pienoiskuva|Jashodabenia esittävä maalaus Jashodaben (s. 1951) on intialainen eläkkeelle jäänyt opettaja, joka on saanut julkisuutta olemalla pääministeri Narendra Modin vaimo.
Avioliitto sai alkunsa 13-vuotiaan Modin vanhempien järjestämänä osana heidän kastinsa perinnettä. Avioliitto toteutettiin Modin aikuistuttua hänen kotikaupungissaan Vadnagarissa. Jashodaben oli itse avioliiton solmimisen aikana 17-vuotias. Modi jätti hänet kolmen kuukauden jälkeen avioitumisesta, koska hän osallistui selibaattia ihannoivan hindunationalistisen Rashtriya Swayamsevak Sangh -järjestön toimintaan.
Jashodabenin mukaan he eivät ole olleet tekemisissä lähdön jälkeen, mutta hän lähti sovussa, eikä hän ole ajatellut eroamista. Modin veli Sombhai Modi kertoi medialle, että veljensä avioliitto oli pakotettu järjestetty avioliitto jota ei koskaan varsinaisesti pantu täytäntöön. Sombhain mukaan Modi lähti Vivekanandan esimerkin innoittamana vaeltamaan. Kohti Himalajaa vaeltanut Modi harkitsi uskonnollista elämää, joka ei avioituneelle miehelle soveltunut.
Narendra Modi on poliitikkona useasti väittänyt olevansa naimaton ja jättänyt Gujaratin osavaltiovaaleissa avioliittonsa ilmoittamatta. Modi tunnusti avioliittonsa vasta vuonna 2014 pyrkiessään maansa pääministeriksi. Sitä ennen kongressipuolue oli kampanjoinut häntä vastaan väittämällä, että hylätty Jashodaben oli Modin hyväksikäytön uhri. Vuonna 2014 Assamin osavaltion kongressipuoluetta edustava pääministeri Tarun Gogoi kritisoi Modia sanomalla, että Jashodaben ansaitsee Intian korkeimman siviilikunniamerkin Bharat Ratnan. Gogoin mukaan Jashodaben on uhrauksen symboli, joka ansaitsee kunnioitusta elämänsä askeettisen (sanyasin) elämän vuoksi. Modin tultua pääministeriksi Jashodaben on saanut ympärilleen henkivartijajoukon, joka seuraa häntä jatkuvasti.
Arena 2000
Arena 2000 on monitoimihalli Jaroslavlissa, Venäjällä. Se avattiin vuonna 2001 ja siinä on katsomopaikkoja noin 9 000 ihmiselle. Arena 2000 toimii pääasiassa KHL-liigaan osallistuvan jääkiekkoseura HK Lokomotiv Jaroslavlin kotiareenana. Hallia käytetään myös konsertti- ja näyttelytarkoituksiin.
Ensimmäinen jääkiekko-ottelu areenalla pelattiin 12. lokakuuta 2001. Ottelussa kohtasivat kotijoukkue Lokomotiv Jaroslavl ja HK Lada Toljatti. Ottelun voitti Lokomotiv 3–1. Sittemmin areenalla on ollut lukuisia tapahtumia. Muun muassa Deep Purple, Scorpions ja Patricia Kaas ovat esiintyneet siellä. Areena toimi myös vuoden 2003 18-vuotiaiden jääkiekon MM-kilpailujen näyttämönä.
Gent
Gent on Itä-Flanderin  maakunnan pääkaupunki Belgiassa. Se on asukasluvultaan Belgian suurin kunta ja kaupunkialueena maan kolmanneksi suurin Brysselin ja Antwerpenin jälkeen. Maantieteellisesti kaupunki sijaitsee Schelde- ja Leiejokien yhtymäkohdassa. Sen lempinimi on ”ylpeä kaupunki” (flaamiksi de fiere stede).